Afgørelse Truffet af det Blandede EØS-udvalg

nr. 140/1999

af 5. november 1999

om ændring af bilag I (dyre- og plantesundhed) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag I til aftalen blev ændret ved afgørelse nr. 76/1999 truffet af Det Blandede EØS-udvalg den 25. juni 1999(1).

(2) Kommissionens beslutning 98/556/EF af 30. september 1998 om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt(2), bør indarbejdes i aftalen.

(3) Kommissionens beslutning 98/622/EF af 27. oktober 1998 om indførsel af visse levende dyr og animalske produkter fra Zimbabwe og Falklandsøerne og om ændring af Rådets beslutning 79/542/EØF(3) bør indarbejdes i aftalen.

(4) Kommissionens beslutning 98/625/EF af 28. oktober 1998 om dyresundhedsmæssige betingelser og udstedelse af sundhedscertifikat for fersk kød fra Falklandsøerne(4) bør indarbejdes i aftalen.

(5) Kommissionens beslutning 98/662/EF af 16. november 1998 om ændring af beslutning 97/365/EF om midlertidige lister over tredjelandsvirksomheder, hvorfra medlemsstaterne tillader indførsel af produkter med kød af kvæg, svin, hovdyr, får og geder(5), bør indarbejdes i aftalen.

(6) Denne afgørelse finder ikke anvendelse på Island og Liechtenstein -

TRUFFET FØLGENDE AFGØRELSE:

Artikel 1

Følgende led indsættes i punkt 9 (Kommissionens beslutning 97/467/EF) i del 8.3.2 i kapitel I i bilag I til aftalen:

"- 398 D 0556: Kommissionens beslutning 98/556/EF af 30. september 1998 (EFT L 266 af 1.10.1998, s. 86)."

Artikel 2

Følgende led indsættes i punkt 2 (Rådets beslutning 79/542/EØF) i del 8.2 i kapitel I i bilag I til aftalen:

"- 398 D 0622: Kommissionens beslutning 98/622/EF af 27. oktober 1998 (EFT L 296 af 5.11.1998, s. 16)."

Artikel 3

Følgende punkt indsættes efter punkt 174 (Kommissionens beslutning 95/94/EF) i del 8.2 i kapitel I i bilag I til aftalen:

"175. 398 D 0625: Kommissionens beslutning 98/625/EF af 28. oktober 1998 om dyresundhedsmæssige betingelser og udstedelse af sundhedscertifikat for fersk kød fra Falklandsøerne (EFT L 299 af 10.11.1998, s. 30)."

Artikel 4

Følgende indsættes i punkt 8 (Kommissionens beslutning 97/365/EF) i del 8.3.2 i kapitel I i bilag I til aftalen:

", ændret ved:

- 398 D 0662: Kommissionens beslutning 98/662/EF af 16. november 1998 (EFT L 314 af 24.11.1998, s. 19)."

Artikel 5

Teksterne til Kommissionens beslutning 98/556/EF, 98/622/EF, 98/625/EF og 98/662/EF på norsk, som er knyttet til den norske udgave af denne afgørelse, er autentiske.

Artikel 6

Denne afgørelse træder i kraft den 6. november 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 7

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 5. november 1999.

På Det Blandede EØS-udvalgs vegne

N. v. Liechtenstein

Formand

(1) EFT L 296 af 23.11.2000, s. 1.

(2) EFT L 266 af 1.10.1998, s. 86.

(3) EFT L 296 af 5.11.1998, s. 16.

(4) EFT L 299 af 10.11.1998, s. 30.

(5) EFT L 314 af 24.11.1998, s. 19.